techiaith/cofnodycynulliad_en-cy huggingface dataset:
English: There was collaboration in the past, and I think Bethan Webb made it clear that there was a great deal of work being done at some levels, but I do think, in terms of the big picture, that we do have to ensure that we're all moving in the same direction. I think there's an opportunity now, with a new commissioner, for us to turn to a new page in this relationship.
Welsh: Roedd yna gydweithredu, a dwi'n meddwl bod Bethan Webb wedi'i gwneud yn glir bod lot o waith yn cael ei wneud ar rai lefelau, ond dwi'n meddwl, o ran y big picture, fod rhaid inni sicrhau ein bod ni i gyd yn symud i'r un cyfeiriad. Dwi'n meddwl bod yna gyfle nawr, gyda chomisiynydd newydd, i ni agor tudalen newydd ar y berthynas yna.
English: Is it about personalities more than anything, then?
Welsh: Ai dyna beth yw e - personoliaethau'n fwy na dim byd arall?
English: No. I do think that part of the culture was simply to focus on regulations, and they saw their responsibility as having an emphasis on regulation rather than on promotion. I think the discussion that has occurred in light of the White Paper means that they also now realise that people are keen to see a change in terms of promotion.
Welsh: Na. Dwi yn meddwl bod rhan o'r diwylliant wedi bod yn un a oedd yn edrych jest ar reoleiddio a'u bod nhw'n gweld bod eu cyfrifoldeb nhw'n pwysleisio'r angen i reoleiddio yn hytrach na hybu a hyrwyddo. Dwi'n meddwl bod y drafodaeth sydd wedi bod yn sgil y Papur Gwyn yn golygu eu bod nhw hefyd yn gweld bod y boblogaeth yn keen i weld newid o ran hybu a hyrwyddo.
English: Yes, just to say, we had to be careful - . At the beginning of my journey in the department, of course, we were writing the standards that were going to be applied to the Welsh Government, so we had to be very careful with how we were collaborating at that time, and also during the enforcement stage, which was six months to a year, when they were doing their regulatory functions. So, there was a good relationship, of course, but it's easier now to work in partnership because that period has come to an end in terms of the enforcement and setting the standards. They can now support the Government, even, in terms of implementing the internal standards.
Welsh: Ie, jest i ddweud roedd yn rhaid inni fod yn ofalus - . Ar gychwyn fy nhaith i yn yr adran, wrth gwrs, roedden ni'n ysgrifennu'r safonau a oedd yn mynd i gael eu gosod, maes o law, ar Lywodraeth Cymru. Felly, roedd yn rhaid inni fod yn ofalus iawn sut roedden ni'n cydweithredu yn y cyfnod hwnnw, a hefyd yn y cyfnod gorfodi, a oedd yn chwe mis i flwyddyn, pan oedden nhw'n gwneud eu swyddogaethau rheoleiddio. Felly, roedd gennym ni berthynas weithredol dda, wrth gwrs, ond mae'n haws, rŵan, gweithio mewn partneriaeth achos bod y cyfnod yna drosodd o ran y gorfodi a gosod y safonau. Felly, rŵan, maen nhw'n gallu cefnogi'r Llywodraeth hyd yn oed, o ran gweithredu'r safonau mewnol.
English: But, that's true of them, too, isn't it, because you say that less focus is needed on regulation, but the whole point of focusing on regulation was that it was a new system that needed to be put in place. It would be natural, now, that they would have more time to do that promotion work that they perhaps couldn't do at the beginning of this journey.
Welsh: Ond, mae hynny'n wir ohonyn nhw, hefyd, achos dŷch chi'n dweud bod angen llai o ffocws ar reoleiddio, ond yr holl bwynt ohonyn nhw'n ffocysu ar reoleiddio oedd ei bod yn system newydd a bod angen rhoi hynny yn ei lle. Byddai'n naturiol nawr fod mwy o amser iddyn nhw allu gwneud y gwaith hyrwyddo nad oedden nhw, efallai, yn gallu gwneud cymaint ohono ar gychwyn y daith yma.
English: Well, I'd like to think so, and we will now look forward to seeing evidence that that change is happening.
Welsh: Wel, buaswn i'n licio meddwl hynny, a byddwn ni'n edrych ymlaen nawr i weld tystiolaeth bod hynny'n newid.
English: Thank you. You've mentioned the lack of use of Welsh-language services, and I totally agree with you; there is a need for us, as Welsh speakers, to make more use of them. But, one positive aspect of introducing the standards that perhaps we're not placing enough emphasis on is the change of culture that can happen within an organisation itself. And that, in turn, can make it must easier to reach the million Welsh speakers. Also, what we're not perhaps emphasising enough is the fact that the standards create a Welsh-speaking workforce within some of the organisations. They bring Welsh speakers together, and that is a positive aspect of the standards. I would like to know - . You have been collecting data on the use made by the public. Are there data that show the increase in workforces that can speak Welsh? I think perhaps it's important to collect those data as well and to see the positive impact of the standards in that regard. Two and a half years have passed now since the standards have come to a halt, so that aspect of being able to change the culture of organisations hasn't been happening, and I'm sure you'd agree that it's time to go back to that now.
Welsh: Diolch. Dŷch chi wedi sôn am y diffyg defnydd o'r gwasanaethau Cymraeg, a dwi'n cytuno'n llwyr efo chi; mae angen i ni, fel Cymry Cymraeg, wneud mwy o ddefnydd ohonyn nhw. Ond, un agwedd bositif ar gyflwyno'r safonau dŷn ni efallai ddim yn rhoi digon o bwyslais arni ydy'r newid diwylliant sydd yn gallu digwydd o fewn y sefydliad ei hun. Mae hynny, yn ei dro, yn gallu ei gwneud hi lot yn haws i gyrraedd y filiwn o siaradwyr. Hefyd, beth dŷn ni ddim, efallai, yn rhoi digon o bwyslais arno fo ydy bod y safonau'n creu gweithlu Cymraeg o fewn rhai o'r sefydliadau. Hynny yw, maen nhw'n crynhoi siaradwyr Cymraeg at ei gilydd, ac mae honna'n agwedd bositif o'r safonau. Buaswn i'n hoffi gwybod a ydych chi - . Rydych chi wedi bod yn casglu data ynglŷn â defnydd gan y cyhoedd. A oes yna ddata'n dangos y cynnydd mewn gweithluoedd sydd yn gallu siarad Cymraeg? Dwi'n meddwl, efallai, ei bod hi'n bwysig casglu'r data hynny hefyd a gweld agwedd bositif y safonau o ran hynny. Mae yna ddwy flynedd a hanner wedi bod, rŵan, lle mae'r safonau wedi bod ar stop, felly dyw'r agwedd yna o allu newid diwylliant sefydliadau ddim wedi bod yn digwydd, a dwi'n siŵr eich bod chi'n cytuno ei bod hi'n bryd mynd yn ôl at hynny rŵan.
English: Well, I do agree. I think the standards have changed the culture within a number of organisations, and I think that's become clear in the evidence that you as a committee have heard. One of the problems that we have is the fact that what we haven't had from the commissioner is statistics on usage. So, when we receive an assurance report from the commissioner, we haven't received any stats on the use of the services available. So, the statistics you have in front of you here haven't come from the commissioner; these have come from local government. So, that's one of the things that I would like to see in the future, because it's not our role to look at usage levels. That's the responsibility of the commissioner, and what we haven't had is that information in the past. So, I would like to see that changing. I do hope that, in future assurance reports, there will be an improved picture of service usage. But I come back to this point: unless we can convince people to use these services - and you're right in terms of the workforce issues, but we're coming to a point now where it's difficult for people to recruit within some of these organisations. So, we are reaching a point where we have to increase the number of Welsh speakers in order to be able to provide these services.
Welsh: Wel, dwi yn cytuno. Dwi'n meddwl bod y safonau wedi newid y diwylliant tu mewn i lot o fudiadau, a dwi'n meddwl bod hynny wedi dod yn glir yn y dystiolaeth rŷch chi wedi ei chlywed yn y pwyllgor. Un o'r problemau sydd gyda ni yw beth ŷn ni ddim wedi cael o'r comisiynydd, sef ystadegau am ddefnydd. Felly, pan fyddwn ni'n cael adroddiad sicrwydd o'r comisiynydd, dŷn ni ddim wedi cael unrhyw ystadegau ar ddefnydd o'r mesurau sydd ar gael, o'r gwasanaethau sydd ar gael. Felly, mae'r ystadegau sydd gyda chi o'ch blaenau chi fan hyn, dŷn nhw ddim wedi dod o'r comisiynydd; mae'r rhain wedi dod o lywodraeth leol. Felly, mae hwnna'n un o'r pethau y byddwn i'n licio ei weld yn y dyfodol, achos nid ein gwaith ni yw edrych ar faint o ddefnydd sydd - gwaith y comisiynydd yw hwnna, a beth ŷn ni ddim wedi cael yw'r wybodaeth yna yn y gorffennol. Felly, hoffwn i weld hynny yn newid. Dwi'n gobeithio, yn yr adroddiad sicrwydd a gawn ni yn y dyfodol, y bydd yna well ddarlun o'r defnydd. Ond dwi'n dod nôl at y pwynt yma: os nad ŷm ni yn gallu darbwyllo pobl i ddefnyddio'r gwasanaethau yma - ac rŷch chi'n iawn o ran creu gweithlu, ond rŷm ni'n dod at y pwynt nawr lle mae'n anodd i bobl recriwtio pobl tu mewn i rai o'r mudiadau yma. Felly, rŷm ni'n dod at bwynt lle mae'n rhaid inni gynyddu nifer y siaradwyr Cymraeg er mwyn gallu darparu gwasanaeth mewn rhai o'r mudiadau yma.
English: Yes, it's a circle.
Welsh: Ydy, mae e'n gylch.
English: Because these standards can provide a route for somebody who's going to have Welsh-medium education to know that there are posts available in the public sector where the skill of Welsh speaking is important, and that is directly because of the standards. To go back to the question, you've got a small sample here, and I don't think we should place too much emphasis on that small sample, but I agree that there is a need to increase the use of the language. But can you ask the commissioner also to collect data in terms of how standards are influencing the number of Welsh speakers within organisations that have gone through the process of standards? Because there is work - . I think many people forget - a lot of people think that the standards are just some sort of rules that are placed on a body, and they're expected to comply with them. There is a long and detailed positive process happening before getting to that situation, isn't there? And we've seen it in evidence, where culture does change and Welsh speakers within those workforces feel much more confident with regard to their Welsh-speaking skills. So, I think it's important to collect that data as well.
Welsh: Achos mae'r safonau yn gallu gosod llwybr i rywun sydd yn mynd i gael addysg cyfrwng Gymraeg, yn gwybod bod yna swyddi ar gael yn y sector gyhoeddus lle mae'r sgìl siarad Cymraeg yn bwysig, ac mae hynny'n uniongyrchol oherwydd y safonau. I fynd yn ôl at y cwestiwn, sampl bychan sydd gennych chi fan hyn, a dwi ddim yn meddwl y dylen ni roi gormod o bwyslais ar y sampl bychan yna, ond dwi'n cytuno bod ishio cynyddu'r defnydd, ond a fedrwch chi ofyn i'r comisiynydd hefyd gasglu data ynglŷn â sut mae'r safonau yn dylanwadu ar y niferoedd o siaradwyr Cymraeg o fewn y mudiadau, sefydliadau - y rheini sydd wedi mynd drwy'r broses o safonau? Achos mae yna waith - . Dwi'n meddwl bod lot o bobl yn anghofio - mae lot o bobl yn meddwl bod y safonau jest yn rhyw reolau sy'n cael eu gosod ar gorff, a bod yna ddisgwyl iddyn nhw gydymffurfio â nhw. Mae yna broses hir, fanwl, bositif yn digwydd cyn cyrraedd y sefyllfa yna, onid oes? A dŷn ni wedi'i weld o mewn tystiolaeth, lle mae'r diwylliant yn newid, ac mae'r gweithluoedd - mae'r siaradwyr Cymraeg o fewn y gweithluoedd yna yn teimlo tipyn mwy hyderus ynglŷn â'u sgiliau siarad Cymraeg. Felly, dwi'n meddwl ei bod hi'n bwysig casglu'r data yna hefyd.
English: We are currently developing a framework agreement for the commissioner, and that is one of the things that we will ensure is included as part of our requirements.
Welsh: Rŷn ni ar ganol datblygu cytundeb fframwaith ar gyfer y comisiynydd, a bydd hwnna'n un o'r pethau y byddwn ni'n sicrhau y bydd yn rhan o'n gofynion ni.
English: Sorry, just one quick question on the use of the language: you've said on a number of occasions that there is a lack of people using the language, but also you said there's a lack of data. You've quoted what's come from the local government annual reports, but we've heard as a committee that there are problems with that data as well. For example, we've had an e-mail saying that, if you e-mail an English contact within the council, that counts as an English e-mail even though the content is in Welsh. So, if this data isn't reliable, how can you say that use isn't being made on the ground? Perhaps it is, but the data is wrong or patchy.
Welsh: Sori, jest un cwestiwn clou arall ar ddefnydd: rŷch chi wedi dweud ar nifer o adegau'r ffaith bod yna ddiffyg yn y bobl sydd yn defnyddio, eto i gyd rŷch chi'n dweud bod diffyg data. Rŷch chi wedi dyfynnu'r hyn sydd wedi dod o adroddiadau blynyddol llywodraethau lleol, ond eto dŷn ni wedi clywed fel pwyllgor fod yna broblemau gyda'r data hynny hefyd. Er enghraifft, dŷn ni wedi cael e-bost yn dweud, os dŷch chi'n e-bostio cyswllt Saesneg y cyngor, mae hynny'n cael ei gyfrif fel e-bost Saesneg er bod y cynnwys yn y Gymraeg. Felly, os nad yw'r data yma yn ddibynnol, sut ydych chi'n gallu dweud nad yw'r defnydd yn digwydd ar lawr gwlad? Efallai ei fod e, ond bod y data yn anghywir neu'n fratiog.
English: Well, I do think that's a point that the commissioner should take up and look at, so that when we do have a reflection of what is happening, we can be confident that the statistics we have are consistent across local government. So, that, I hope, is part of what we will ask her to do as part of the assurance report, and that we will see an improvement in terms of the data provided to us. Because at the moment, we have to rely on local government, and, as you say, perhaps that isn't entirely appropriate on all occasions.
Welsh: Wel, dwi yn meddwl bod hwnna'n bwynt y dylai'r comisiynydd ei gymryd ac edrych arno, fel ein bod ni, pan ŷm ni yn cael rhyw adlewyrchiad o'r hyn sy'n digwydd, yn gallu bod yn ffyddiog bod y ffeithiau sydd gyda ni yn rhai sy'n gyson ar draws llywodraeth leol. Felly, mae hwnna'n rhan, dwi'n gobeithio, fel canlyniad, o beth fyddem ni'n gofyn iddi ei wneud yn yr adroddiad sicrwydd, a byddem ni'n gweld gwelliant yn y data sy'n cael ei ddarparu inni. Achos ar hyn o bryd, mae'n rhaid inni ddibynnu ar lywodraeth leol, ac fel rŷch chi'n dweud, efallai nad yw hwnna'n hollol gymwys ar bob adeg.
English: Okay. So, the commissioner is solely responsible for this work, in your view.
Welsh: Ocê. Felly, y comisiynydd yn unig sydd yn gyfrifol, yn eich barn chi, am y gwaith hyn.
English: Is there any idea regarding the timetable for that? So, we're talking about water and health regulation and housing associations, to be clear. Those will be the next standards to come forward, but when will that happen?
Welsh: Oes yna ryw syniad o'r amserlen ar gyfer hynny? So, rydyn ni'n sôn am ddŵr a rheoleiddio iechyd a chymdeithasau tai, i fod yn glir. Rheina fydd y safonau nesaf i ddod gerbron, ond pryd fydd hynna'n digwydd?
English: It is difficult, because many people at the moment are being sucked into working on these issues -
Welsh: Mae'n anodd iawn, achos mae lot o bobl ar hyn o bryd yn cael eu sugno i mewn i'r bobl sy'n gweithio ar y pethau yma -
English: Are the four people in the Welsh language unit being subsumed by Brexit?
Welsh: Ydy'r pedwar person sydd yn uned y Gymraeg yn cael eu sugno mewn i ochr Brexit?
English: One of them has certainly gone already.
Welsh: Mae un ohonyn nhw, yn sicr, wedi mynd yn barod.
English: So, there are three left, but they have been working on the Welsh language Bill, and now they are free from that, so -
Welsh: So, tri sydd ar ôl, ond maen nhw wedi bod yn gweithio ar Bil y Gymraeg, ac rŵan maen nhw'n rhydd o hwnna, felly -
English: And they have been affected by Brexit, and what's happening with Brexit. That's happening across Government. That's the problem that we have, so it's difficult for us to say, 'This is the timetable', because everything is being affected by Brexit at the moment.
Welsh: Ac maen nhw wedi cael eu sugno mewn i Brexit, a beth sy'n digwydd gyda Brexit. Mae hwn yn digwydd ar draws y Llywodraeth. Dyna yw'r broblem sydd gyda ni. Felly, mae'n anodd i ni ddweud, 'Dyma yw'r amserlen', achos mae popeth yn cael ei sugno gan Brexit ar hyn o bryd.
English: And then the organisations that have been created from new since the Act came into force - Qualifications Wales and the Future Generations Commissioner for Wales, for example - when are they going to come within the regulations?
Welsh: Ac wedyn y sefydliadau sydd wedi cael eu creu o'r newydd ers i'r Ddeddf ddod i rym - Cymwysterau Cymru a Chomisiynydd Cenedlaethau'r Dyfodol Cymru, er enghraifft - pryd mae'r rheini yn mynd i ddod o fewn y rheoliadau?
English: I think we can move quite swiftly on those.
Welsh: Dwi'n meddwl allwn ni symud yn weddol gyflym ar y rheini.
English: Yes, it is a legislative process. So, it does depend, as the Minister has said, on the legislative resource of Government, because that resource is being taken up by Brexit at the moment.
Welsh: Mae o'n broses ddeddfwriaethol yn yr un modd. Felly, mae'n dibynnu, fel mae'r Gweinidog wedi dweud, ar adnodd deddfwriaethol y Llywodraeth, achos mae'r adnodd yna yn cael ei sugno mewn i Brexit ar hyn o bryd.
English: Okay. And to be clear, these three persons now in the Welsh language unit - they'll be working on the standards, but will they also be responsible for the strategy of a million Welsh speakers?
Welsh: Ocê. Ac i fod yn glir, y tri pherson yma, rŵan, sydd yn uned y Gymraeg - mi fyddan nhw'n gweithio ar y safonau, ond a fyddan nhw hefyd yn gyfrifol am y strategaeth miliwn o siaradwyr?
English: Who's responsible for driving that?
Welsh: Pwy sydd yn gyfrifol am yrru hynny?
English: I'm responsible for driving that, and -
Welsh: Fi sy'n gyfrifol am yrru hynny, ac -
English: Who are the civil servants working on that?
Welsh: Pwy ydy'r gweision sifil sydd yn gweithio ar hynny?
English: Well, there is a Welsh language division. You're aware - I think you've asked on a number of occasions how many people are working -
Welsh: Wel, mae yna adran y Gymraeg. Rŷch chi'n ymwybodol - dwi'n meddwl eich bod chi wedi gofyn yn aml iawn faint o bobl sy'n gweithio -
English: Yes, and I still have no idea. And I'll ask again today. [ Laughter. ]
Welsh: Do, a dwi dal ddim yn gwybod. Ac mi wnaf i ofyn heddiw. [ Chwerthin.]
English: Well, we can provide -
Welsh: Wel, gallwn ni ddarparu -
English: I think you've been provided with this - this is the structure of the division. So, there is a branch that is responsible for Cymraeg 2050. We have policy officials who do deal with standards, but, of course, they're not lawyers - they deal with policy. So, they remain within the division, of course they do.
Welsh: Dwi'n meddwl bod hwnna wedi mynd atoch chi'n barod - dyma beth ydy strwythur yr is-adran. Felly, mae yna gangen sy'n edrych ar ôl y polisi Cymraeg 2050. Mae gennym ni swyddogion polisi sy'n ymwneud ag ymdrin â'r safonau, ond, wrth gwrs, nid cyfreithwyr ydyn nhw - swyddogion polisi yn ymdrin â maes polisi ydyn nhw. So, maen nhw'n aros yn yr is-adran, wrth gwrs eu bod nhw.
English: So, currently, their work is driving the 2050 strategy - the policy officials.
Welsh: Felly, ar hyn o bryd, eu gwaith nhw ydy gyrru'r strategaeth 2050 - y swyddogion polisi.
English: Well, there are policy officers - . There is a strategy that has been clearly set out, and their job is to deliver on that policy. So, we know exactly what we want to do and what we want to deliver.
Welsh: Wel, mae'r swyddogion polisi - . Mae yna strategaeth. Mae wedi'i setio allan yn hollol glir, a'u gwaith nhw yw delifro ar y polisi yna. Felly, rŷn ni'n gwybod yn union beth rŷn ni ishe ei wneud a beth rŷn ni eisiau cyflawni.
English: But that work could go to the commissioner in the future.
Welsh: Ond gallai'r gwaith yna symud at y comisiynydd yn y dyfodol.
English: It's a possibility, and that is a discussion yet to be had.
Welsh: Mae'n bosibl y gallai, ac mae'r drafodaeth yna i'w chael.
English: Thank you, Chair. Of course, the Government's view in the White Paper is that there is a need to refocus on efforts to promote and change the way that regulation works, and that there's a need to do this as a matter of urgency. I totally agree with that. In which way, therefore, can that - ? In what way does that work in terms of the decision not to go ahead with the Bill?
Welsh: Diolch, Cadeirydd. Wrth gwrs, safbwynt y Llywodraeth, yn y Papur Gwyn, yw bod eisiau ailffocysu ar ymdrechion i hyrwyddo a gwneud newidiadau i'r ffordd mae rheoleiddio yn gweithio, a bod rhaid gwneud hyn fel mater o frys - cytuno'n hollol â hynna. Yma mha ffordd ydy hynny, felly, yn gallu cael ei - ? Ym mha ffordd ydy hynny'n gweithio ynglŷn â'r penderfyniad i beidio â bwrw ymlaen gyda'r Bil?
English: Focusing on promotion.
Welsh: Ffocysu ar hybu a hyrwyddo?
English: Yes. Do you need a Bill to do that, or are there other ways in which it could be done without the need for legislation?
Welsh: Ie. A oes eisiau Bil i'w wneud e, neu ydy e'n wir bod yna ffyrdd eraill i wneud e heb orfod cael Bil?
English: Well, I think that we can push the boundaries of the current system a lot further. I do think, certainly from the point of view of Government - . What I felt was that, as that work wasn't being done by the commissioner in the way that we would have hoped, in terms of the promotion activity - we had started to do that internally ourselves. Now, that's not necessarily the best place for it to be done, but we were filling a gap. Now, what we would like to see is that, if we see a new culture emerge within the commissioner's office, then I do think that we can do a great deal of work together in terms of promotion. I want to see this as far more of a partnership between the Government and the commissioner. Of course, the commissioner must be independent, and of course there is regulatory work to be done within the commissioner's office, but many of these bodies and organisations who are subject to standards need help, and what we want to do is to ensure that that help is available to them in order to deliver against standards, so that more people use those services, rather than those organisations seeing the commissioner as the language police. I don't think that helps anyone.
Welsh: Wel, dwi'n meddwl y gallwn ni wthio'r gyfundrefn bresennol lot ymhellach. Dwi yn meddwl, yn sicr o safbwynt y Llywodraeth - . Beth oeddwn i'n teimlo oedd, gan nad oedd y gwaith yna'n cael ei wneud gan y comisiynydd yn y ffordd roeddwn i'n gobeithio, o ran hybu a hyrwyddo - roedden ni wedi dechrau gwneud y stwff yna'n fewnol ein hunain. Nawr, nid o reidrwydd dyna yw'r lle gorau i'w wneud e, ond roedden ni'n llenwi bwlch. Nawr, be licen i weld yw, os ŷn ni'n gweld diwylliant newydd tu mewn i swyddfa'r comisiynydd, wedyn dwi yn meddwl y gallwn ni wneud lot o waith ar y cyd o ran hybu a hyrwyddo. Dwi eisiau gweld hyn fel lot mwy o bartneriaeth rhwng y Llywodraeth a'r comisiynydd. Wrth gwrs, mae'n rhaid iddi fod yn annibynnol, wrth gwrs bod gwaith gyda hi o ran rheoleiddio, ond mae lot o'r mudiadau hyn sydd â'r safonau, maen nhw angen help, a beth ni ishe yw sicrhau eu bod nhw'n cael yr help i gyflawni'r safonau, fel bod mwy o bobl yn eu defnyddio nhw yn hytrach na'u bod nhw jest yn gweld y comisiynydd fel plismon ieithyddol. Dwi ddim yn meddwl bod hynna'n help i neb.
English: Okay. You said earlier that you're open to transferring some responsibilities to the commissioner. We have to remember, that - experience has taught me - sometimes, responsibilities are transferred, but the blame remains with the Government. So, there is a need to be careful there. But, if we are in a situation where responsibilities have been transferred, would it be true, therefore, that resources would follow any transfer of responsibility?
Welsh: Ocê. Rŷch chi wedi dweud yn gynharach eich bod chi'n agored i drosglwyddo rhai cyfrifoldebau i'r comisiynydd. Rhaid inni gofio, wrth gwrs, fod - profiad wedi dysgu i fi - weithiau, y cyfrifoldebau yn cael eu trosglwyddo, ond mae'r bai yn dal yn aros gyda'r Llywodraeth. So, felly, mae'n rhaid bod yn ofalus iawn ynglŷn â hwnna. Ond pe buasem ni mewn sefyllfa lle mae'r cyfrifoldebau wedi cael eu trosglwyddo, a fyddai fe'n wir felly y byddai adnoddau yn dilyn unrhyw drosglwyddiad a fyddai'n cymryd lle?